Diari Oficial de la Generalitat Valenciana


Sumari del DOGV 8881, del 13-08-2020 (2020/6585)

DECRET 107/2020, de 7 d'agost, del Consell, d'autorització de la supressió d'ensenyaments universitaris oficials de grau i màster en el sistema universitari valencià.
----------------------------------------------------------------------------------------------------------------------------------------------------------------------

### Dades del document

Número de DOGV
:   8881

Data del DOGV
:   13-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6585


Data del document
:   07-08-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament

DECRET 107/2020, de 7 d'agost, del Consell, d'autorització de la supressió d'ensenyaments universitaris oficials de grau i màster en el sistema universitari valencià. [2020/6585]  
 La Universitat de València-Estudi General, la Universitat Politècnica de València, la Universitat d'Alacant, la Universitat Jaume I de Castelló, la Universitat Miguel Hernández d'Elx, la Universitat Cardenal Herrera-CEU, la Universidad Católica de Valencia i la Universidad Europea de Valencia han sol·licitat autorització per a suprimir diversos ensenyaments universitaris oficials de grau i màster.  
La Llei orgànica 6/2001, de 21 de desembre, d'universitats, en l'article 8.2 estableix que la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que es disposa en l'article 35, seran acordades per la comunitat autònoma, bé per pròpia iniciativa, amb l'acord del Consell de Govern de la universitat, bé per iniciativa de la universitat, mitjançant proposta del Consell de Govern, en ambdós casos amb l'informe previ favorable del Consell Social o òrgan equivalent en el cas de les universitats privades.  
  
Igualment, la Llei 4/2007, de 9 de febrer, de la Generalitat, de coordinació del sistema universitari valencià, en l'article 37 disposa que correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si escau, s'establisca reglamentàriament. El Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
Els consells de govern i consells socials de la Universitat de València-Estudi General, Universitat Politècnica de València, Universitat d'Alacant, Universitat Jaume I i Universitat Miguel Hernández d'Elx, i també els consells de govern i patronats de la Universitat Cardenal Herrera-CEU, Universidad Católica de Valencia i Consell de Govern i Comité de Direcció de la Universidad Europea de Valencia, van acordar la supressió dels ensenyaments que figuren en l'annex. Així mateix, el Consell Valencià d'Universitats i de Formació Superior ha estat informat de la proposta de supressió d'ensenyaments en la sessió de 02.04.2020.  
Per això, de conformitat amb el i amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital, prèvia deliberació Consell, en la reunió del 7 d'agost de 2020  
  
  
DECRETE  
  
Article primer. Autorització de supressió d'ensenyaments  
S'autoritza la Universitat de València Estudi-General, Universitat Politècnica de València, Universitat d'Alacant, Universitat Jaume I de Castelló, Universitat Miguel Hernández d'Elx, Universitat Cardenal Herrera-CEU, Universidad Católica de Valencia i Universidad Europea de Valencia, la supressió dels ensenyaments universitaris oficials de grau i màster que figuren en l'annex. No obstant això, aquestes universitats, sense perjudici de les normes de permanència que siguen aplicables, garantiran l'organització d'almenys quatre convocatòries d'examen en els dos cursos acadèmics següents a la data d'extinció.  
  
  
Article segon. Inscripció en el registre i comunicació al Ministeri d'Universitats  
Aquestes autoritzacions de supressió es comunicaran al Ministeri d'Universitats, a l'efecte de la seua inscripció en el Registre d'Universitats, Centres i Títols (RUCT), i a la Conferència General de Política Universitària.  
  
Article tercer. Limitació de la despesa  
L'aplicació i el desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Innovació, Universitats, Ciència i Societat Digital i, en tot cas, haurà de ser atés amb els mitjans personals i materials de les universitats que figuren en els annexos.  
  
  
DISPOSICIÓ FINAL  
  
Única. Eficàcia  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
  
Contra aquest decret, que esgota la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar un recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, d'1 d'octubre, tenint en compte que no es poden simultaniejar els dos recursos esmentats.  
  
València, 7 d'agost de 2020  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS